b'\n_START_ARTICLE_\n\xc4\xb0smail Cem\n_START_PARAGRAPH_\n\xc4\xb0smail Cem \xc4\xb0pek\xc3\xa7i (15. helmikuuta 1940 \xe2\x80\x93 24. tammikuuta 2007) oli turkkilainen poliitikko ja maansa entinen ulkoministeri._NEWLINE_Cem syntyi Istanbulissa ja valmistui Lausannen yliopiston lakikoulusta, Sveitsist\xc3\xa4 1963. H\xc3\xa4nest\xc3\xa4 tuli Turkkiin paluun j\xc3\xa4lkeen lehtimies ja my\xc3\xb6hemmin Milliyetin p\xc3\xa4\xc3\xa4toimittaja. H\xc3\xa4n oli Turkin radion ja television toimitusjohtaja 1974\xe2\x80\x931975._NEWLINE_Cem valittiin kansanedustajaksi Istanbulista 1987. H\xc3\xa4net valittiin uudelleen Istanbulista 1991 ja vuonna 1995 Kayserista. Cem l\xc3\xa4hti vuonna 1995 republikaanisesta kansanpuolueesta ja siirtyi demokraattiseen vasemmistopuolueeseen. H\xc3\xa4n nousi Turkin kulttuuriministeriksi._NEWLINE_Cem toimi Turkin ulkoasiainministerin\xc3\xa4 vuosina 1997\xe2\x80\x932002. H\xc3\xa4n erosi demokraattisesta vasemmistosta vuonna 2002 ja perusti Uuden Turkin puolueen. Cem kuoli vuonna 2007 keuhkosy\xc3\xb6p\xc3\xa4\xc3\xa4n, josta oli ollut hoidettavana my\xc3\xb6s Yhdysvalloissa. H\xc3\xa4n oli naimisissa ja h\xc3\xa4nell\xc3\xa4 oli lapsia.'